[{"text_idx": "#000001", "text": "Maaeluminister Tarmo Tamm osales 23.\u201325. septembrini Austrias Viinis toimunud Euroopa Liidu po\u0303llumajandus- ja kalandusministrite mitteametlikul kohtumisel, mille peateema oli maaelu areng ja kvaliteetse toidu tootmine po\u0303llumajandussektoris u\u0308hise po\u0303llumajanduspoliitika (U\u0308PP) tulevikuarutelude kontekstis."}, {"text_idx": "#000002", "text": "Maaeluminister Tarmo Tamme arvates on ro\u0303o\u0303mustav, et EL-i no\u0303ukogu eesistujariik Austria on to\u0303stnud esile U\u0308PP teise samba olulisuse po\u0303llumajandusliku mitmekesisuse tagamisel maapiirkondades: \u201eArvan endiselt, et just maaelu arengu poliitika on sobivaim vahend nii po\u0303llumajandussektorit kui ka maapiirkondasid ees ootavate probleemide lahendamisel ning kliima- ja keskkonnapoliitika eesma\u0308rkide ta\u0308itmisel. Po\u0303llumehel on oluline roll toidu tootmisel ja maapiirkonna elujo\u0303ulisuse tagamisel.\u201c"}, {"text_idx": "#000004", "text": "\u201eKuigi praeguseks on u\u0308ldine olukord po\u0303llumajandusturgudel paranenud, peame arvestama, et turud on ja\u0308tkuvalt heitlikud. Ja\u0308rgmisteks vo\u0303imalikeks kriisideks tuleb paremini valmistuda ja u\u0308ha rohkem ro\u0303hku panna riskijuhtimise meetmetele. Euroopa Komisjoni ettepanek sisaldab riskijuhtimise kohta nii esimeses kui ka teises sambas asjakohaseid meetmeid, kuid leian, et nende rakendamine peaks olema ambitsioonikam,\u201c lisas Tarmo Tamm."}, {"text_idx": "#000005", "text": "Lo\u0303petuseks u\u0308tles minister Tamm, et on positiivne, et komisjoni ettepanek vo\u0303imaldab liikmesriikidel kasutada endale ko\u0303ige sobivamaid poliitikainstrumente. Siiski leidis ta, et po\u0303llumajandustootjate ja maapiirkondade areng kogu Euroopa Liidus peab olema rajatud vo\u0303rdsetele alustele. \u201eMeie jaoks on oluline, et Euroopa Liidus kaoks ebavo\u0303rdsus otsetoetuste tasemes. Otsetoetuste eesma\u0308rk on tagada po\u0303llumehele turvavo\u0303rk ja baassissetulek. Meie po\u0303llumeestel on samad riskid ja va\u0308ljakutsed, kohati ko\u0303rgemad tootmiskulud ning nad tegutsevad u\u0308hisel turul. Anname siis neile selleks ka o\u0303iglased to\u0308o\u0308riistad,\u201c so\u0303nas Tarmo Tamm."}, {"text_idx": "#000006", "text": "Loone: toetame poliitretoorika asemel topeltkodakondsuse mure lahendamist"}, {"text_idx": "#000014", "text": "Jaanus Karilaid: presidendi viivitus paneb lo\u0308o\u0308gi alla perede turvatunde"}]